**Referat – Eliteudvalgsmøde**

**Sted:** Parasport Danmark mødelokale

**Dato:** Onsdag den 14. juni 2022 kl. 16.30 – 20.00

**Deltagere:** Ole Brynaa Solkær, Pernille Langelund, Svenn Folkmann, Jonas Schmidt Christensen og Michael Møllgaard Nielsen.

**Afbud:** Peter Lund Andersen og Mads Baulund

**Dagsorden til ordinært møde:**

1. Godkendelse af dagsorden og opfølgning på referat.
   * *Dagsorden godkendt. Intet til opfølgning på referat.*
2. Kategoriseringer af idrætter i Parasport Danmark
   * *Parasport Danmark har som et af sine strategiske mål (de såkaldte DIF strategispor) at indgå partnerskaber og samarbejdsaftaler, der skal understøtte vores vision og strategi 2025. Et af resultatmålene**i strategisporet er en analyse i form af en kort rapport, som klarlægger potentialer i de enkelte idrætter: Rekruttering og fastholdelse, sportsligt potentiale og samarbejdsmuligheder (inklusion).*
   * *I en større kontekst er resultatet af idrætsanalysen på den korte bane en formalisering af et arbejde, som allerede finder sted i forhold til de prioriteringer og beslutninger, som foretages i Bredde- og Eliteudvalget i forhold til økonomisk støtte til idrætter, samt de administrative ressourcer, som der sættes af til de enkelte idrætter i Parasport Danmark. Mere konkret er det idrætter i de 2 første kategorier (A og B) som støttes økonomisk af Bredde- og Eliteudvalg, og hvor der lægges flest administrative ressourcer. Andre støttes udelukkende af breddeudvalget.*
   * *I en økonomisk kontekst sikrer vi, at nye udøvere får en god oplevelse med parasporten. Med 39+ idrætter og en begrænset økonomi er det ikke en mulighed, at have et kvalitetstilbud i alle vores idrætstilbud i forhold til alle aldersgrupper og alle målgrupper.*
3. Forberedelse af PL 2024 i Paris
   * *Der foreligger nu kvalifikationskrav og udtagelseskriterier i de idrætter, som er i spil til PL 2024 – og med udgangspunkt i dette gennemgik elitestaben bruttogrupper i de enkelte idrætter og de atleter, som er potentielle PL-deltagere.*
   * *Der er chef de Mission møde den 24. – 30. august i Paris, hvor der bliver mulighed for at få en status og samlet overblik over planlægning og afvikling af PL fra Paris arrangørerne og IPC. Nicklas, DIF, Jonas og Michael deltager.*
4. Talent- og elitestrategi 2032
   * *Indledende overvejelser og tanker samt procesforløb blev drøftet – og det blev besluttet, at en drøftelse og sparring omkring de overordnede linjer til en elitestrategi på det kommende møde i eliteudvalget tager udgangspunkt i et konkret oplæg fra elitestaben.*
5. Den politiske organisering i Parasport Danmark
   * *Et af de strategiske mål i Parasport Danmark (de såkaldte DIF strategispor) handler om, hvordan vi fremadrettet vil organisere os politisk. En arbejdsgruppe bestående af Jens Boe Nielsen og Jan Johansen, bestyrelsen og Ivan Løvstrup, direktør, har været på tur rundt i det politiske landskab, hvor turen nu var kommet til Eliteudvalget, hvor en mulig politisk organisering blev drøftet og med en efterfølgende drøftelse, hvor Eliteudvalget satte ord på deres holdninger og input til det videre arbejde.*
6. Eventuelt
   * *Et kommende Eliteudvalgsmøde vil finde sted i september og vil have fokus på færdiggørelse af en kommende elitestrategi.*